Eestis on puhkenud suur skandaal seoses  Riigiduuma saadiku Sergei Markovi väljaarvamisega Schengeni "mustast nimekirjast." Esmapilgul tundub kogu lugu absurdne. Markovit süüdistati küberrünnakute korraldamises, peeti selja taga kohut, mõisteti süüdi, viidi kohtuotsus täide. Markov ise ei kahtlustanud midagi. Pärast intsidenti Saksamaal käesoleva aasta aprillis käis äge diplomaatiline sõda nii ELi kui ka Eestiga eraldi, mida avalikult ei afišeeritud. Moskva ähvardas vastumeetmetega. Lõpuks eestlased taganesid, mille tõttu nüüd kannatabki Rein  Lang. Markovi andmetel on eestlaste "mustades nimekirjades" tuhandeid venemaalasi. Enamikus on need noorteliikumiste aktivistid, kelle süü seisneb aktiivses kodanikupositsioonis. Inimesi karistatakse nende arvamuse, nende vaadete pärast. Marru ajab sealjuures see, et apelleerida pole kuhugi, eestlased võtavad otsuse vastu ja kõik. Paljud meie kolleegid ENPAst arvavad samuti, et olukord pole normaalne. Praegu lahendatakse komisjoni loomise küsimust, kes hakkaks uurima, kes ja kuidas neid "musti nimekirju"  koostab. Eestil on õigus keelata sissesõit oma territooriumile, seda õigust ei peaks tal olema kogu Schengeni suhtes.  Liikumise "Naši" komissar Mariana Skvortsova osales aprillis 2007 protestiaktsioonides Peterburis. Detsembris pidas tema kinni Soome piirivalve ning ütles, et eestlased on ta "musta nimekirja" kandnud. Öeldi, et Soome riigil teie suhtes pretensioone pole, lahendage oma probleem Eestiga. Pöördudes läbi saatkonna Eesti võimude poole, sai Skvortsova vastuse Eesti siseministeeriumist, kus öeldi  otse, et ta kujutavat ohtu Eesti julgeolekule. Skvortsova on andnud asja kohtusse.  (Депутат Марков - больше не "кибертеррорист", Максим Юсин, Известия, 24.09)